| TOS-1 |
| --- |
| TOS-1A SolncepjokTOS-1A Solncepjok |
| **Základná charakteristika** |
| Posádka | 3 |
| Dĺžka | 7,21 m |
| Šírka | 3,6 m |
| Výška | 3,073 m |
| Hmotnosť | 44,3 t |
| **Pancierovanie a výzbroj** |
| Pancierovanie |  |
| Hlavná zbraň | 24 x 220 mm |
| Sekundárne zbrane |  |
| **Pohon a pohyb** |
| Pohon |  |
| Odpruženie |  |
| Max. rýchlosť | 60 km/h |
| Pomer výkon/hmotnosť |  |
| Dojazd | 550 km |
| Priechodnosť |  |

**TOS-1** (rus.: ТОС-1) je sovietsky, resp. ruský ťažký viachlavňový raketový plameňometný systém na podvozku tanku T-72.

Plameňomet je určený na palebnú podporu pechoty a obrnených jednotiek, ako aj na ničenie živej sily nepriateľa, ľahko obrnených a transportných vozidiel.

Popis
-----

*TOS-1 Buratino* (TOS je ruská skratka pre *tiaželaja ogňometnaja sistema*; Buratino je ruská obdoba postavy Pinocchia) je postavený na osvedčenom podvozku tanku T-72, na ktorom je nainštalované odpaľovacie zariadenie pre 30 rakiet kalibru 220 mm. Rakety sú vybavené termobarickou hlavicou s hmotnosťou 100 kg. Samotnú muníciu tvoria dve nálože. Prvá nálož, ktorá exploduje vo vopred určenej výške, rozptýli explozívnu hmotu do okolia, kde spoločne so vzduchom vytvorí vysoko explozívny aerosólový mrak. S odstupom niekoľkých sekúnd potom ďalšia nálož vzniknutú zmes zapáli, čím dôjde k explózii, ktorá má niekoľkonásobne väčšiu silu, než majú klasické trhaviny. Vzniká tak mohutná tlaková vlna s obrovskou ničivou silou. Celý ničivý efekt je umocnený podtlakom vzduchu, ktorý sa tvorí za tlakovou vlnou. Plameňomet tak dokáže zničiť až 8 budov naraz a navyše spôsobuje devastujúce škody na 4 kilometre štvorcové. Okrem samotného ničivého účinku dochádza pri použití tejto zbrane aj k silnému psychologickému efektu na napadnuté jednotky.

Bojové vozidlo BM-1, na ktorom je nainštalovaný raketový systém, má hmotnosť 45,3 t. Je dlhé 9,5 m a široké 3,6 m. Jeho posádku tvoria 3 muži – veliteľ, strelec, vodič. BM-1 poháňa dieselový motor V-84 s výkonom 630 kw (840 konských síl). Vozidlo môže vyvinúť rýchlosť až 60 km/h a na jedno natankovanie prejde do 550 km. Zbraň je schopná vystreliť na cieľ 30 rakiet za 15 sekúnd a dosah zbrane činí 500−3 500 m.

Okrem vozidla BM-1 a samotných rakiet pozostáva systém TOS-1 ešte z dvoch prepravno-nakladacích vozidiel TZM-T, ktoré sú postavené tiež na podvozku tanku.

V roku 2001 bola vyvinutá nová verzia *TOS-1A Solncepjok* (rus. Солнцепёк, čo po rusky znamená *slnečný svit*) s vylepšeným balistickým počítačom a palebným dosahom 6 000 m. Počet rakiet na odpaľovacom zariadení bol znížený z 30 na 24. Odpaľovacie zariadenie je chránené pancierovaním, ktoré odolá munícii kalibru 7,62 mm zo vzdialenosti od 620 m. Čas, ktorý uplynie od zastavenia vozidla až po bojovú pripravenosť k paľbe, je 90 sekúnd. Rakety sú následne vystreľované každú 0,5 sekundu. To znamená, že pri odpaľovaní rakiet jednotlivo prebehne celá salva za 12 sekúnd a pri streľbe v pároch je všetkých 24 rakiet vystrelených do 6 sekúnd.

Nasadenie
---------

Systém TOS-1 Rusko nasadilo počas vojny v Afganistane, ale aj vo vojne v Čečensku.

Systém TOS-1A Solncepjok bol použitý proti militantom Islamského štátu pri oslobodzovaní Palmýry.

Používatelia
------------

* Alžírsko  Alžírsko: má minimálne 16 plameňometov TOS-1A (niektoré zdroje uvádzajú až 52)
* Azerbajdžan  Azerbajdžan: v rokoch 2013 až 2018 získal 24 plameňometov TOS-1A
* Arménsko  Arménsko: má 6 plameňometov TOS-1A
* Irak  Irak: má 12 plameňometov TOS-1A
* Kazachstan  Kazachstan: má 3 plameňomety TOS-1.
* Rusko  Rusko: by malo mať 70 plameňometov TOS-1A
* Saudská Arábia  Saudská Arábia
* Sýria  Sýria
* Ukrajina Ukrajina

Galéria
-------

* Paľba z plameňometov TOS-1APaľba z plameňometov TOS-1A
* Účinok salvy z plameňometu TOS-1 Účinok salvy z plameňometu TOS-1
* TOS-1A azerbajdžanskej armády na prehliadke z roku 2013 TOS-1A azerbajdžanskej armády na prehliadke z roku 2013
* Vozidlá BM-1 nasledované vozidlami TZM-TVozidlá BM-1 nasledované vozidlami TZM-T
* Prepravno-nakladacie vozidlo TZM-T počas jazdy Prepravno-nakladacie vozidlo TZM-T počas jazdy
* Prepravno-nakladacie vozidlo TZM-T skladá kryt stojanu na rakety Prepravno-nakladacie vozidlo TZM-T skladá kryt stojanu na rakety
* TZM-T s odkrytým stojanom, v ktorom sú dve rakety TZM-T s odkrytým stojanom, v ktorom sú dve rakety

Referencie
----------

1. ↑   *Tiaželaja ogňometnaja sistema TOS-1A / Тяжёлая огнемётная система ТОС-1А* [online]. missilery.info, [cit. 2023-11-05]. Dostupné online.
2. ↑   *ЦАМТО / Новости / «Известия»: тяжелая огнеметная система «Солнцепек» получит новейшие дальнобойные ракеты* [online]. armstrade.org, [cit. 2020-04-18]. Dostupné online. (po rusky)
3. ↑  Les premières images du TOS 1A Algérien
4. ↑  Какое оружие Азербайджан покупал у России
5. ↑   *Armenia Buys Smerch and TOS-1A Systems* [online]. [Cit. 2020-04-16]. Dostupné online. Archivované 2022-04-15 z originálu.
6. ↑  По «Солнцепеку» — в каждую армию
7. ↑  GRYLLS, George. *Ukrainian forces use Russians’ ‘blazing sun’ thermobaric weapon against them* [online]. thetimes.co.uk, [cit. 2022-04-07]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **TOS-1**